La Colegiul Economic ,,Nicolae Titulescu" Baia Mare, s-a desfășurat Concursul naţional şcolar pe teme de protecţia consumatorilor – ,,Alege! Este dreptul tău!", faza județeană. Concursul este organizat de Autoritatea Națională pentru Protecția Consumatorilor, în parteneriat cu Ministerul Educaţiei. La nivel de județ, instituțiile organizatoare au fost: Comisariatul Judeţean pentru Protecţia Consumatorilor Maramureş și Inspectoratul Școlar Județean Maramureș. Elevii clasați pe locurile I și II, Cristian Andrei Verdeș și Iulia Maria Rogojan vor participa, în luna iunie, la etapa națională.